Нели Закс
Дойде ли някой…

Превод от немски: Венцеслав Константинов, —

chitanka.info

Дойде ли някой

отдалече

с език

който може би заключва

звуците

с цвиленето на кобила

или

писукането

на новородени косове

или

като скриптящ трион

разкъсва всяка близост

Дойде ли някой

отдалече

с движения на куче

или може би на плъх

и е зима

тогава дай му топла дреха

също е възможно

да тлее жар под стъпките му

(може би е яздил

метеор)

затова не го гълчи

ако килимът ти надупчен закрещи —

Чужденецът винаги държи

родината си на ръце

като сираче

за което може би не дири

нищо друго освен гроб.

1946

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.